Paul Mägi

Paul Mägi (sündinud 13. oktoobril 1953) on eesti dirigent ja õppejõud, Eesti Muusika- ja Teatriakadeemia professor. Paul Mägi on ka tunnustatud džässviiuldaja, kes on mänginud koos Londoni BBC orkestri ja Bostoni sümfooniaorkestriga. Ta on lõpetanud Tallinna 42. Keskkooli (praegu Kadrioru Saksa Gümnaasium). 1978. aastal pani Paul Mägi aluse Eesti Raadio Kammerorkestrile. Aastatel 1984–1991 töötas ta Rahvusooperi Estonia dirigendina. 1990–1994 oli Läti Riikliku Sümfooniaorkestri kunstiline juht ja peadirigent. Tema juhtimisel astus orkester muuhulgas üles Rootsis, Šveitsis, Saksamaal, Hispaanias, Itaalias ja Austrias, festivalidel Amsterdamis, Portugalis, Suurbritannias, Belgias ja Prantsusmaal. Aastal 1995 naasis Mägi Estoniasse, kus töötas 2002. aastani kunstilise juhi ja peadirigendina. 2004–2017 oli ta Uppsala Kammerorkestri kunstiline juht ja dirigent ning 2011–2020 ühtlasi Vanemuise teatri muusikajuht ja peadirigent. Praegu on ta EMTA sümfooniaorkestri peadirigent. Paul Mägi on juhatanud kontserte USA-s (Detroiti SO), Venemaal (Moskva Filharmoonia Orkester), Soomes, Ukrainas, Rootsis (Rootsi Raadio SO, Kuninglik Filharmooniaorkester, Göteborgi SO, Malmö SO), Norras, Taanis, Itaalias, Prantsusmaal, Belgias, Hollandis, Portugalis, Leedus, Bulgaarias, Poolas, Saksamaal, Hispaanias, Šveitsis, Ecuadoris, Iirimaal ja mujal. Rahvusvahelised lavastused, milles Paul Mägi on osalenud: Gioachino Rossini "Itaallanna Alžiiris", Giuseppe Verdi "Trubaduur", Johann Straussi "Nahkhiir" Soomes, Puccini "Õde Angelica" ja "Gianni Schicchi" Rootsis, Aleksandr Dargomõžski "Rusalka" Wexfordi Festivalil Iirimaal, Modest Mussorgski "Boriss Godunov" Nantesi Ooperis, Georges Bizet' "Carmen" Belgias ja Küprosel, Giacomo Puccini "La Bohème" Rootsi Kuninglikus Ooperiteatris, Verdi "Rigoletto" Malmö Ooperis, Moskva Helikoni ooperiteatriga Salzburgi Festspielhausis, Prantsuse Raadio Festivalil Montpellier’s, Champs-Elyseé teatris Pariisis ja mujal. Giacomo Puccini "La Boheme", "Õde Angelica" Wolfgang Amadeus Mozart "Figaro pulm" Giuseppe Verdi "Nabucco", "La Traviata", "Don Carlo" ja "Ernani" Georges Bizet "Carmen" Aleksandr Dargomõžski "Rusalka" Otto Nicolai "Windsori lõbusad naised" Johann Strauss "Viini veri", "Nahkhiir" ja "Öö Veneetsias" Ferenc Lehár "Lõbus lesk" Eino Tamberg "Cyrano de Bergerac" Eduard Tubin "Kratt" Raimo Kangro "Süda" Richard Strauss "Salome" Modest Mussorgski "Boriss Godunov" Jules Massenet "Werther" Anton Rubinstein "Deemon" 1994 – Läti Vabariigi kultuuriauhind 1995 – Eesti Teatriliidu muusikaauhind 1997 – Eesti Teatriliidu muusikaauhind 1999 – Eesti Kultuurkapitali helikunsti sihtkapitali aastapreemia (Rahvusooperi Estonia muusikalise juhi ja dirigenditöö) 2000 – Eesti Teatriliidu muusikaauhind 2000 – Eesti Vabariigi kultuuripreemia 2001 – Valgetähe IV klassi teenetemärk 2013 – Eesti Kultuurkapitali helikunsti aastapreemia (laiahaardelise dirigenditegevuse eest nii Eestis kui ka välismaal) 2017 – Uppsala Kammerorkestri audirigent Piret Tali. Paul Mägi läks enne Pariisi Toompeale, EPL, 26. veebruar 2000 Eesti riiklike teenetemärkide kavaleride andmebaas presidendi kantselei kodulehel (president.ee). Paul Mägi. Eesti Muusika Infokeskus. Priit Kuusk. Paul Mägi juhatab Stockholmi Kuninglikus Ooperis. ERR, 22. veebruar 2009.